ถ้าใส่แท่งเหล็กแล้วต้องใช้เวลาในการที่กระดูกติดนานไหม...แล้วจะเดินได้ปกติหรือไม่ปกติค่ะ...
สวัสดีค่ะ การรักษากระดูกหักกรณีที่หักค่อนข้างมาก อาจต้องผ่าตัดใส่เหล็กดามไว้ข้างใน ซึ่งเหล็กที่ใช้ จะเป็นเหล็กผสม หรือ ไททาเนียม ที่มีความแข็งแรงมากกว่าเหล็กทั่วไป แต่มีปฏิกิริยากับร่างกายน้อยมาก ไม่ทำให้เกิดอาการแพ้ มีทั้งขนิดที่ใส่ได้ตลอดชีวิต หรือต้องเอาออกเพื่อให้กระดูกจริงที่เชื่อมติดกันแล้วได้ทำหน้าที่รับน้ำหนักร่างกายต่อไป โดยกระดูกจะเริ่มเชื่อมติดกันและลงน้ำหนักได้ปกติอาจจะต้องใช้เวลาหลายเดือน เนื่องจากเป็นกระดูกขนาดใหญ่คือกระดูกต้นขาการดามกระดูกไว้ด้วยเหล็กด้านในนั้น คงต้องถามศัลยแพทย์ด้านกระดูกและข้อที่ทำการผ่าตัดโดยตรงค่ะว่าเป็นชนิดที่ต้องเอาออกหรือไม่ ถ้าเป็นชนิดที่เอาออกได้ อาจรอให้กระดูกติดดีแล้ว 1-2 ปี แพทย์จึงจะพิจารณาเอาออกให้ แนะนำกลับไปติดตามการรักษาตามที่แพทย์นัด และฝึกทำกายภาพร่วมไปด้วยค่ะ